आज सुबह ठीक चार बजकर तीन मिनट पर जॉन ने ट्विटर पर अपने सभी फैंस को नए साल की बधाई देते हुए लिखा 'आप सभी और आपके परिवार वालों को साल 2014 बहुत-बहुत मुबारक हो. ये साल आपके जीवन में प्यार और बहुत सारी खुशियां लाएं. लव जॉन और प्रिया अब्राहम'.अब जॉन के इस ट्वीट के बाद ये कहना आसान भी है और मुश्किल भी कि क्या जॉन अब्राहम की शादी उनकी लम्बे समय से गर्लफ्रेंड रही प्रिया रुंचल से हो गयी है?ग़ौरतलब है कि प्रिया रुंचल से पहले अभिनेता जॉन अब्राहम का अभिनेत्री बिपाशा बासु के साथ काफी लम्बा रिलेशनशिप रहा था.हिंदी सिनेमा की सबसे कामयाब फ़िल्मों में से एक 'शोले' के निर्देशक रमेश सिप्पी अपनी 1975 सुपर हिट फ़िल्म शोले के 3D रूपांतरण के रिलीज़ पर रोक लगाने के लिए गुरुवार को पहुचे सुप्रीम कोर्ट.वह अपने भतीजे शाशा सिप्पी के ख़िलाफ़ कॉपीराइट का मुक़दमा दायर कर रहे हैं.बॉम्बे हाई कोर्ट के फ़ैसले के ख़िलाफ़ जिसमे फ़िल्म 'शोले 3D' की रिलीज़ को हरी झंडी दी रमेश सिप्पी ने सुप्रीम कोर्ट का दरवाज़ा खटखटाया है.भारत के चीफ़ जस्टिस पी सदाशिवम की बेंच इस मुद्दे पर फ़ैसला लेगी.शाशा सिप्पी, जो रमेश सिप्पी के भाई विजय सिप्पी के बेटे हैं, का कहना है कि वह वर्ष 2000 में बनी 'शोले मीडिया एंड एन्टरटेनमेंट प्राइवेट लिमिटेड' का हिस्सा है और रमेश सिप्पी ने इससे पहले कभी भी 'कॉपीराइट' का मुद्दा नहीं उठाया. तब भी जब इस फ़िल्म का कमर्शियल इस्तेमाल किया जा रहा था.फ़िल्म 'वांटेड' और 'आर.… राजकुमार' के निर्देशक प्रभुदेवा जिन्होंने बॉलीवुड को एक के बाद एक हिट दी हैं, मुम्बई में हो गए हैं बेघर.उनका अपना घर चेन्नई में है और वो मुम्बई में किराए के घर में रहते हैं जिसकी मालकिन हैं ख़ूबसूरत अदाकारा श्रीदेवी.पिछले कुछ साल से वो श्रीदेवी के किराएदार थे. हाल ही में श्रीदेवी के घर में आग लगी थी जिसके कारण निर्देशक प्रभु देवा ने तुरंत वो फ्लैट खाली कर दिया और श्रीदेवी को सौंप दिया.इस नए साल में प्रभु देवा मुम्बई में अपना नया घर तलाश रहे हैं और फ़िलहाल वो चेन्नई में रह रहे हैं.बेहतरीन अदाकारी के लिए जाने जाने वाले दिवंगत अभिनेता फ़ारूक़ शेख़ की आख़िरी फ़िल्म 'क्लब 60' आज मुम्बई और दिल्ली के थिएटर में पुनः रिलीज़ होगी. शेख़ का हाल में निधन हो गया था.क्लब 60 के डायरेक्टर संजय त्रिपाठी ने बताया कि छह दिसंबर को फ़िल्म रिलीज़ हुई और 'धूम 3' की रिलीज़ से पहले तक रोज़ाना इस फ़िल्म के छह शोज होते थे.उन्होंने बताया कि फ़ारूक़ साहब की अकस्मात मृत्यु के बाद फ़िल्म के बारे में काफ़ी पूछताछ हुई तो मैंने अपने डिस्ट्रीब्यूटर से कहा कि अगर इस फ़िल्म को हम दोबारा रिलीज़ कर सकें तो बहुत अच्छा रहेगा.उन्होंने कहा, "हमें खुशी है कि PVR ने हमारी भावनाएं समझी और फ़िल्म 'क्लब 60' को आज फिर से रिलीज़ किया ताकि फ़ारूक़ साहब के चाहने वाले उनकी यह आख़िरी फ़िल्म फिर से देख सकें."(बीबीसी हिन्दी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)